Üldkohtu (seitsmes koda) 13. septembri 2012. aasta otsus – Protégé International vs. komisjon
(kohtuasi T‑119/09)
Konkurents – Turgu valitseva seisundi kuritarvitamine – Viski turg Iirimaal – Kaebuse tagasilükkamise otsus – Ühenduse huvi puudumine
1.                     Konkurents – Haldusmenetlus – Kaebuste läbivaatamine – Komisjoni poolt prioriteetide kindlaksmääramine – Kohustus teha otsus rikkumise olemasolu kohta – Puudumine – Juhtumi uurimisega seotud ühenduse huvi arvestamine – Komisjoni kaalutlusõigus – Asja lõpetamise otsuse põhjendamise kohustus põhjendada – Kohtulik kontroll (EÜ artiklid 81 ja 82 ning EÜ artikli 85 lõige 1; nõukogu määrus nr 1/2003, artikli 7 lõige 2) (vt punktid 32–38, 41)
2.                     Konkurents – Haldusmenetlus – Kaebuste läbivaatamine – Juhtumi uurimisega seotud ühenduse huvi arvestamine – Hindamiskriteeriumid (EÜ artiklid 81 ja 82) (vt punktid 39 ja 40)
3.                     Konkurents – Turgu valitsev seisund – Kuritarvitamine – Mõiste – Hagi esitamine siseriiklikesse kohtutesse – Komisjoni kasutatud hindamiskriteeriumid – Piirav tõlgendamine – Kohtusse pöördumise võimaluse üldpõhimõtte arvesse võtmine (EÜ artikkel 82) (vt punktid 48 ja 49, 56–58, 63, 65–67)
4.                     Konkurents – Haldusmenetlus – Kaebuste läbivaatamine – Juhtumi uurimisega seotud ühenduse huvi hindamine – Kaebus, millega algatatakse konkurentsiõiguse rikkumise menetlus – Siseriiklikul tasandil käsitlemise võimaluste arvesse võtmine – Lubatavus (EÜ artikkel 82) (vt punktid 77–79)
5.                     Konkurents – Turgu valitsev seisund – Kuritarvitamine – Turgu valitsevas seisundis oleva ettevõtja keeldumine lubada teisele ettevõtjale juurdepääsu tootele või teenusele, mis on tema tegevuseks vajalik – Keeldumine, mis tõi kaasa pöördumise teise tarnija poole palju kõrgemate hindadega – Asjaolu, mis ei kujuta endast kuritarvitamist (EÜ artikkel 82) (vt punktid 85 ja 86)
Ese
Nõue tühistada komisjoni 23. jaanuari 2009. aasta otsus K(2009) 505 (Juhtum COMP/39414 – Protégé International/Pernod Richard), mis võeti vastu komisjoni 7. aprilli 2004. aasta määruse (EÜ) nr 773/2004, mis käsitleb [EÜ] artiklite 81 ja 82 kohaste menetluste teostamist komisjonis (ELT L 123, lk 18; ELT eriväljaanne 08/03, lk 18), artikli 7 lõike 2 alusel ning millega komisjon lükkas ühenduse huvi puudumise tõttu tagasi hageja kaebuse Pernod Ricard’i poolt väidetavalt toime pandud EÜ artikli 82 rikkumiste kohta.
Resolutsioon
1.
Jätta hagi rahuldamata.
2.
Jätta Protégé International Ltd kohtukulud tema enda kanda ja mõista talt välja Euroopa Komisjoni kohtukulud.
3.
Jätta Pernod Ricard SA kohtukulud tema enda kanda.